
CONSILIUL JUDEŢEAN

R E P U B L I C A R E
H O T Ă R Â R E

privind aprobarea  susţinerii implementării Proiectului  „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud”

Consiliul Judeţean Bistriţa-Năsăud;


Având în vedere:

· Expunerea de motive nr.3996/1 a Preşedintelui Consiliului Judeţean Bistriţa-Năsăud; 

· Raportul nr.3996/2 asupra Proiectului elaborat de către Direcţia Programe, Integrare Europeană şi Lucrări Publice, Compartimentul Programe, Strategii şi Proiecte privind necesitatea aprobării susţinerii implementării Proiectului „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud” ;
· Avizul Favorabil, nr. :191/2009 al Consiliului  Tehnico  -  Economic  din  cadrul  Consiliului  Judeţean  Bistriţa-Năsăud   dat  Documentaţiei de Avizare a Lucrărilor de Intervenţii pentru obiectivul  de  investiţii „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud” ;
· documentaţia aferentă Proiectului „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud” realizată conform Ghidului Solicitantului – Programul Operaţional Regional 2007-2013  - Axa prioritară 3 „Îmbunătăţirea infrastructurii sociale”, Domeniul major de intervenţie 3.1 -  „Reabilitarea/modernizarea/echiparea infrastructurii serviciilor de sănătate”;
· prevederile Legii nr. 500/2002, privind finanţele publice cu modificările şi completările ulterioare;

· prevederile Legii nr. 273/2006, privind finanţele publice locale, cu modificările şi completările ulterioare;

· prevederile H.G. nr. 759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale;
· prevederile O.G. nr. 29/2007 privind modul de alocare a instrumentelor structurale, a prefinanţării şi co-finanţării alocate de la bugetul de stat, inclusiv din Fondul Naţional de Dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, aprobată cu modificări şi completări prin Legea nr. 249/2007;

· prevederile Ordinului nr. 911/2007 pentru aprobarea Normelor metodologice de aplicare a prevederilor O.G. nr.29/2007, cu modificarile şi completările ulterioare;

· dispoziţiile art.91 alin.(1) lit.b) şi lit.f) din legea nr.215/2001 a administraţiei publice locale-republicată;
· rapoartele nr. 3996/3/2009 ale comisiilor de specialitate ale Consiliului Judeţean Bistriţa-Năsăud;

În temeiul art. 97 din legea nr.215/2001  privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă proiectul „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” şi valoarea totală a acestuia în sumă de 36.133.011,70 lei.

Art.2. Se aprobă valoarea totală a cheltuielilor eligibile ale proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” în sumă de 24.849.302,65 lei.

Art.3.  Se aprobă contribuţia proprie la cheltuielile eligibile ale proiectului, în sumă de 496.986,05 lei, reprezentând 2,0 % din total costuri eligibile aferente proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud”.       
Art.4. Se aprobă valoarea Taxei pe Valoarea Adăugată aferentă cheltuielilor Proiectului „Modernizarea, dezvoltarea, şi echiparea ambulatoriului Spitalului de Urgenţă al judeţului Bistriţa-Năsăud” în sumă de 6.951.485,91 lei.
Art.5. Consiliul Judeţean Bistriţa-Năsăud se angajează să suporte cheltuielile neeligibile ale Proiectului „Modernizarea, dezvoltarea şi echiparea ambulatoriului Spitalului de Urgenţă al judeţului Bistriţa-Năsăud” în sumă de 4.332.223,14 lei.  
Art.6. Consiliul Judeţean Bistriţa-Năsăud se obligă să asigure resursele financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale. 

Art.7. Consiliul Judeţean Bistriţa-Năsăud se angajează să respecte, pe toată durata pregătirii proiectului şi a implementării acestuia, prevederile legislaţiei comunitare şi naţionale în domeniul egalităţii de şanse, nediscriminării, protecţiei mediului, eficienţei energetice, achiziţiilor publice şi ajutorului de stat.
Art.8. Cu ducere la îndeplinire se încredinţează Direcţia Programe, Integrare Europeană şi Lucrări Publice din cadrul Consiliului Judeţean Bistriţa-Năsăud .
PREŞEDINTE,
Liviu-Mihai RUSU
                                                                      Contrasemnează:





        

              SECRETAR al JUDEŢULUI,

Nr. 83
Din 30 iulie 2009
R.M. / 2 exp.
*Republicată în temeiul dispoziţiilor art.VI din Hotărârea Consiliului Judeţean Bistriţa-Năsăud nr.78 din 29.05.2013

